दीनानाथ मंगेशकर रुग्णालय, पुणे
दीनानाथ मंगेशकर हॉस्पिटल हे पुणे, महाराष्ट्र येथील एक खासगी रूग्णालय आहे. या रुग्णालयाचे क्षेत्र ६ एकर असून ९०० खाटांची क्षमता आहे. हे रुग्णालय मराठी नाट्य अभिनेते, नाट्यसंगीत गायक आणि हिंदुस्थानी शास्त्रीय गायक दीनानाथ मंगेशकर यांच्या नावावर आहे. पुण्यातील प्रथम मानवी दूध बँक या रुग्णालयात स्थापन करण्यात आली.

इतिहास 
मंगेशकर कुटुंबीयांनी लता मंगेशकर फाउंडेशनची स्थापना ऑक्टोबर १९८९ मध्ये केली. शासनाने सहा एकर जागा फाउंडेशनला दिली होती. रुग्णालय उभे करण्यासाठी महाराष्ट्र फाउंडेशनने आर्थिक सहकार्य दिले. ज्ञान प्रबोधिनी मेडिकल ट्रस्टच्या सहकार्याने संचालन केले जाते. १ नोव्हेंबर २००१ पासून रुग्णालयाचे कामकाज सुरू झाले.

स्थान 
म्हात्रे ब्रिज जवळ, एरंडवणे, पुणे, महाराष्ट्र ४११००४. रुग्णालय पुणे रेल्वे स्थानकापासून ७.६ किमी अंतरावर आहे.

सुविधा 
यामध्ये रक्तपेढी, कर्करोग संशोधन केंद्र इत्यादी सर्व अत्याधुनिक सुविधा आहेत. रुग्णालयात सेंट्रल मॉनिटरिंग सिस्टमसह ६५ पेक्षा जास्त आयसीयू बेड आहेत. रुग्णालयात सुसज्ज वातानुकूलित सभागृह आहे ज्यामध्ये ३००० लोकांची क्षमता आहे, प्रगत ध्वनी प्रणाली आणि अत्याधुनिक व्हिडिओ प्रोजेक्शन सिस्टम देखील आहे.

संदर्भ 

वर्ग :पुण्यातील रुग्णालये